Diari Oficial de la Generalitat Valenciana


Sumari del DOGV 9178, del 21-09-2021 (2021/9405)

Informació pública de l'expedient d'autorització ambiental integrada amb avaluació d'impacte ambiental i revisió de les millors tècniques disponibles (MTD), promogut pel Grupo Agrotecnología, SL, d'una planta per a la formulació, fabricació i comercialització de productes fertilitzants i fitosanitaris situada al terme municipal d'Orihuela.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9178

Data del DOGV
:   21-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9405


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient d'autorització ambiental integrada amb avaluació d'impacte ambiental i revisió de les millors tècniques disponibles (MTD), promogut pel Grupo Agrotecnología, SL, d'una planta per a la formulació, fabricació i comercialització de productes fertilitzants i fitosanitaris situada al terme municipal d'Orihuela. [2021/9405]  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 097/21 IPPC, relatiu al Grupo Agrotecnología, SL, que té com a objecte l'autorització ambiental integrada d'una planta per a la formulació, fabricació i comercialització de productes fertilitzants i fitosanitaris.  
- Peticionari: Grupo Agrotecnología, SL.  
- Emplaçament: parcel·la 57 del polígon industrial Puente Alto d'Orihuela (Alacant).  
- Projecte: projecte bàsic per a l'obtenció de l'autorització ambiental integrada de l'activitat. Estudi d'impacte ambiental. Quadre memòria de revisió d'MTD segons decisió d'execució (UE) 2016/902.  
  
- Capacitat: la instal·lació industrial consta de tres naus principals, dues de les quals estan unides i tindran un ús de zona de producció i emmagatzematge, i la tercera nau, annexa a les anteriors, serà usada com a magatzem de matèries primeres. S'estima una capacitat de producció de 2.928 tones de fertilitzants líquids, 249 tones de fertilitzants sòlids i 102 tones de fitosanitaris.  
Cosa que es fa saber perquè en el termini de trenta dies hàbils a partir de l'endemà de la publicació d'aquest anunci en el Diari Oficial de la Generalitat Valenciana les corporacions i els particulars interessats puguen presentar les al·legacions que estimen convenients.  
  
Durant aquest termini, les persones interessades podran examinar la documentació relativa a aquest expedient en el portal web Expedients en tràmit d'informació pública (article 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Finalitzat el període d'informació pública, quan siga procedent s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 14 de setembre de 2021.- El director general de Qualitat i Educació Ambiental: Joan Piquer Huerga.